

**แผนพัฒนาท้องถิ่น**

**(พ.ศ. ๒๕๖๑ – ๒๕๖๕)**

**เพิ่มเติม/เปลี่ยนแปลงครั้งที่ ๑/๒๕๖๓**

**องค์การบริหารส่วนตำบลดอนสัก**

*งานนโยบายและแผน*

*สำนักงานปลัด*

 *โทร ๐ ๗๗๓๗ ๑๘๕๖*

**บันทึกเหตุผลและความจำเป็น**

เรื่อง ร่างแผนพัฒนาท้องถิ่น(พ.ศ.๒๕๖๑-๒๕๖๕)เพิ่มเติม/เปลี่ยนแปลงครั้งที่ ๑ พ.ศ. ๒๕๖๓

เรียน คณะกรรมการพัฒนาองค์การบริหารส่วนตำบลดอนสัก

อ้างถึง ๑. ระเบียบกระทรวงมหาดไทย ว่าด้วยการจัดแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ (ฉบับที่ ๓) พ.ศ. ๒๕๖๑ ข้อ ๔

 “แผนพัฒนาท้องถิ่น” หมายความว่า แผนพัฒนาท้องถิ่นขององค์กรปกครองส่วนท้องถิ่น ที่กำหนด วิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่น

 “โครงการพัฒนา” หมายความว่า โครงการที่ดำเนินการจัดทำบริการสาธารณะและกิจกรรมสาธารณะเพื่อให้การพัฒนาบรรลุตามวิสัยทัศน์ที่กำหนดไว้

๒. ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ (ฉบับที่ ๓) พ.ศ. ๒๕๖๑ ข้อ ๒๒ เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการตามขั้นตอน ดังนี้

 (๑) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เติมเติมพร้อมเหตุผลและความจำเป็นเสนอคณะกรรมการพัฒนาท้องถิ่น

 (๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา ๔๖ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ด้วย

 เมื่อแผนพัฒนาท้องถิ่นที่เพิ่มเติมลงได้รับความเห็นชอบแล้วให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้

 ๓ หนังสือกระทรวงมหาดไทย ด่วนที่สุด ที่ มท ๐๘๐๘.๓/ว ๐๖๐๐ ลงวันที่ ๒๙ มกราคม ๒๕๕๙ เรื่อง แนวทางและหลักเกณฑ์การจัดทำและประสานแผนพัฒนาท้องถิ่นขององค์ปกครองส่วนท้องถิ่น สิ่งที่ส่งมาด้วย ๔ รูปแบบการจัดประชุมประชาคมท้องถิ่นเพื่อจัดทำแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘

 ๔ หนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๕๗๙๗ ลงวันที่ ๑๐ ตุลาคม ๒๕๕๙ เรื่อง ซักซ้อมแนวทางการจัดและประสานแผนพัฒนาท้องถิ่น (พ.ศ. ๒๕๖๑ – ๒๕๖๔) ขององค์กรปกครองส่วนท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น ฉบับที่ ๒ พ.ศ. ๒๕๕๙ ข้อ ๒ การจัดทำ เพิ่มเติม หรือเปลี่ยนแปลงแผนพัฒนาท้องถิ่นสี่ปี ให้ผ่านกระบวนการประชาคมท้องถิ่นเพื่อสร้างกระบวนการมีส่วนร่วมของประชาชน

-๒-

 ๕ หนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๖๒๔๗ ลงวันที่ ๓ พฤศจิกายน ๒๕๖๐ เรื่อง แนวทางการดำเนินงานตามแผนพัฒนาท้องถิ่นสี่ปี (พ.ศ. ๒๕๖๑ – ๒๕๖๔) ขององค์กรปกครองส่วนท้องถิ่น ข้อ ๕ เพื่อประโยชน์ของประชาชนองค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นสี่ปีได้ โดยให้นายกองค์กรปกครองส่วนท้องถิ่นกำหนดและประกาศให้มีการประชุมประชาคมท้องถิ่นแบบประชารัฐพร้อมทั้งแจ้งให้ประชาชนทั้งท้องถิ่น หน่วยงานราชการ รัฐวิสาหกิจ และผู้ที่เกี่ยวข้องหรือผู้มีส่วนได้เสียได้ทราบ และเข้าร่วมประชุมประชาคมท้องถิ่นแบบประชารัฐ ดำเนินการตามหนังสือกระทรวงมหาดไทย ด่วนที่สุด มท ๐๘๐๘.๒/ว ๐๖๐๐ ลงวันที่ ๒๖ มกราคม ๒๕๕๙ และหนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๕๗๙๗ ลงวันที่ ๑๐ ตุลาคม ๒๕๕๙

 ๖ หนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๐๓๕๗ ลงวันที่ ๑๙ มกราคม ๒๕๖๑ เรื่อง แนวทางการดำเนินการตามแผนพัฒนาสี่ปี (พ.ศ. ๒๕๖๑ – ๒๕๖๔) ขององค์กรปกครองส่วนท้องถิ่น ข้อ ๓ โครงการเพื่อการพัฒนาท้องถิ่นที่มีลักษณะของโครงการที่เกี่ยวกับการถ่ายโอนภารกิจตามกรอบแผนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๓ แผนงานการศึกษาหรือแผนงานสาธารณสุขหรือโครงการที่มีลักษณะใช้ประโยชน์เป็นองค์รวม มิได้เน้นเฉพาะการดำเนินการในสถานที่องค์กรปกครองส่วนท้องถิ่น เช่น ครุภัณฑ์ โครงการที่กำหนดเป้าหมายให้ประชาชนมีส่วนร่วม (ศาสนา ประเพณี ภูมิปัญญาท้องถิ่น ยาเสพติด การสร้างรายได้ การพัฒนาคุณภาพชีวิต สมรรถนะต่างๆ) องค์กรปกครองส่วนท้องถิ่นจะประชาคมท้องถิ่นแบบประชารัฐในระดับภาพรวมก็ได้ (ระดับตำบล ระดับชุมชนตำบล ระดับชุมชนเมือง ระดับชุมชนนคร และระดับจังหวัด)

 ดังนั้น เพื่อให้การปฏิบัติตามแนวทางการจัดทำแผนพัฒนาท้องถิ่นเป็นไปอย่างถูกต้องตามแนวทางที่กำหนดและสามารถตอบสนองความต้องการของประชาชนประกอบกับหน่วยงานอื่นจะสนับสนุนงบประมาณโครงการเพื่อแก้ไขปัญหาในพื้นที่ตำบล จึงจำเป็นต้องมีการเพิ่มเติมโครงการในแผนพัฒนาท้องถิ่นคณะกรรมการสนับสนุนฯจึงจัดทำร่างแผนเพิ่มเติมพัฒนาท้องถิ่น(พ.ศ. ๒๕๖๑ – ๒๕๖๕)เพิ่มเติม/เปลี่ยนแปลงครั้งที่ ๑ พ.ศ. ๒๕๖๓ ดังที่แนบมาพร้อมนี้

 ลงชื่อ..............................................................

 (นายสุเมธ สงสุวรรณ)

 ปลัดองค์การบริหารส่วนตำบลดอนสัก

 ประธานคณะกรรมการสนับสนุนการจัดทำแผนพัฒนาฯ



ประกาศองค์การบริหารส่วนตำบลดอนสัก

เรื่อง อนุมัติใช้แผนพัฒนาท้องถิ่น(พ.ศ. ๒๕๖๑ – ๒๕๖๕)เพิ่มเติม/เปลี่ยนแปลง ครั้งที่ ๑/๒๕๖๓

องค์การบริหารส่วนตำบลดอนสัก

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 อาศัยอำนาจตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. ๒๕๔๘ (ฉบับที่ ๒) พ.ศ. ๒๕๕๙ และ(ฉบับที่ ๓) พ.ศ. ๒๕๖๑ ข้อ ๒๒ และข้อ ๒๒/๑ องค์การบริหารส่วนตำบลดอนสักได้จัดทำแผนพัฒนาท้องถิ่น(พ.ศ. ๒๕๖๑ – ๒๕๖๕)เพิ่มเติม/เปลี่ยนแปลง ครั้งที่ ๑/๑๕๖๓ และผู้บริหารได้นำเสนอต่อสภาองค์การบริหารส่วนตำบลดอนสักในคราวประชุมสภาสมัยสามัญ สมัยที่ ๑/๒๕๖๓ เมื่อวันที่ ๒๘ กุมภาพันธ์ พ.ศ. ๒๕๖๓ ได้มีมติให้ความเห็นชอบแล้วนั้น

 จึงพิจารณาอนุมัติประกาศใช้แผนพัฒนาท้องถิ่น(พ.ศ. ๒๕๖๑ – ๒๕๖๕)ที่เพิ่มเติม/เปลี่ยนแปลง ครั้งที่ ๑/๒๕๖๓ ตั้งแต่บัดนี้เป็นต้นไป

 ประกาศ ณ วันที่ ๒ เดือน มีนาคม พ.ศ. ๒๕๖๓

 (นายศักดิ์สินธุ์ ขันแข็ง)

 นายกองค์การบริหารส่วนตำบลดอนสัก

**บันทึกเหตุผลและความจำเป็น**

เรื่อง ร่างแผนพัฒนาท้องถิ่น(พ.ศ.๒๕๖๑-๒๕๖๕)เพิ่มเติม/เปลี่ยนแปลงครั้งที่ ๑ พ.ศ. ๒๕๖๓

เรียน คณะกรรมการพัฒนาองค์การบริหารส่วนตำบลดอนสัก

อ้างถึง ๑. ระเบียบกระทรวงมหาดไทย ว่าด้วยการจัดแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ (ฉบับที่ ๓) พ.ศ. ๒๕๖๑ ข้อ ๒๒ และข้อ ๒๒/๑

 คณะกรรมการสนับสนุนการจัดทำแผนพัฒนาองค์การบริหารส่วนตำบลดอนสักได้จัดทำร่างแผนพัฒนาท้องถิ่น(พ.ศ. ๒๕๖๑ – ๒๕๖๕)ที่เพิ่มเติมเสนอคณะกรรมการพัฒนาองค์การบริหารส่วนตำบลดอนสัก โดยมีรายละเอียดโครงการในแผนพัฒนาท้องถิ่น ดังนี้

 **ยุทธศาสตร์การพัฒนาจังหวัดที่ ๓** การเชื่อมโยงเส้นทางและศูนย์รวมโลจิสติกส์(l0gistics) ภาคใต้ตอนบน

 **ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ ๓** การพัฒนาโครงสร้างพื้นฐาน

 **ยุทธศาสตร์การพัฒนาองค์การบริหารส่วนตำบลดอนสักที่ ๑** การพัฒนาโครงสร้างพื้นฐาน

 **แผนงานเคหะและชุมชน**

 ๑. โครงการก่อสร้างฝายน้ำล้นคลองน้ำฉา จุดที่ ๑ หมู่ ๑ บ้านนาตาดี ขนาดกว้าง ๒ เมตร ยาว ๑๑ เมตร สูง ๐.๖๐ เมตร งบประมาณ ๔๐๐,๐๐๐ บาท

 ๒. โครงการก่อสร้างฝายน้ำล้นคลองน้ำฉา จุดที่ ๒ หมู่ ๑ บ้านนาตาดี ขนาดกว้าง ๒ เมตร ยาว ๘ เมตร สูง ๐.๖๐ เมตร งบประมาณ ๓๕๐,๐๐๐ บาท

 ๓. โครงการก่อสร้างถนนคอนกรีตเสริมเหล็กสายบางโสม หมู่ ๒ ขนาดกว้าง ๕ เมตร ยาว ๙๙๑ เมตร หนา ๐.๑๕ เมตร งบประมาณ ๓,๕๖๗,๖๐๐ บาท

 ๔. โครงการก่อสร้างฝายกั้นน้ำคลองพิงกรง หมู่ ๒ บ้านดอนหาร ขนาดกว้าง ๔ เมตร ยาว ๙ เมตร สูง ๓ เมตร งบประมาณ ๕๐๐,๐๐๐ บาท

 ๕. โครงการก่อสร้างฝายน้ำล้นคลองพิงกรง หมู่ ๒ บ้านดอนหาร ขนาด ๗x๒x๐.๖๐ เมตร งบประมาณ ๑๗๐,๐๐๐ บาท

 ๖. โครงการก่อสร้างถนนคอนกรีตเสริมเหล็กสายดอนดาน – พังหาชี หมู่ ๔ บ้านห้วย ขนาดกว้าง ๔ เมตร ยาว ๗๒๑ เมตร หนา ๐.๑๕ เมตร งบประมาณ ๑,๗๓๐,๔๐๐ บาท

 ๗. โครงการก่อสร้างถนนคอนกรีตเสริมเหล็กสายหนองห้าง หมู่ ๔ บ้านห้วย ขนาดกว้าง ๕ เมตร ยาว ๒,๖๔๒ เมตร หนา ๐.๑๕ เมตร งบประมาณ ๗,๙๒๖,๐๐๐ บาท

 ๘. โครงการก่อสร้างถนนคอนกรีตเสริมเหล็กสาย อบต. – เขาแค หมู่ ๙ ห้วยเสียด ขนาดกว้าง ๖ เมตร ยาว ๔๐๐ เมตร หนา ๐.๑๕ เมตร งบประมาณ ๑,๔๔๐,๐๐๐ บาท

 ๙. โครงการก่อสร้างถนนลาดยางสายศิลาทอง หมู่ ๙ บ้านห้วยเสียด ขนาดกว้าง ๖ เมตร ยาว ๒,๐๐๐ เมตร หนา ๐.๐๕ เมตร งบประมาณ ๕,๔๐๐,๐๐๐ บาท

 ๑๐. โครงการก่อสร้าง

 **เหตุผลและความจำเป็น** เนื่องจากปัจจุบันสภาพแวดล้อม สภาพปัญหาในพื้นที่ สภาพอากาศได้มีการเปลี่ยนแปลงทำให้แผนพัฒนาท้องถิ่นที่มีอยู่ไม่สามารถตอบสนองความต้องการของประชาชนได้อย่างแท้จริง ดังนั้นเพื่อให้แผนพัฒนาฯมีความสมบูรณ์ถูกต้อง มีแนวทางการพัฒนาที่ชัดเจนสอดคล้องกับยุทธศาสตร์ที่วางไว้ สามารถแก้ไขปัญหาความต้องการของประชาชนได้ทันการเปลี่ยนแปลงของสภาพปัญหาในพื้นที่ได้ จึงจำเป็นต้องมีการเพิ่มเติมโครงการในแผนพัฒนาท้องถิ่น เพื่อใช้เป็นแนวทางในการพัฒนาท้องถิ่นต่อไป

 ดังนั้น เพื่อให้การปฏิบัติตามแนวทางการจัดทำแผนพัฒนาท้องถิ่นเป็นไปอย่างถูกต้องตามแนวทางที่กำหนดและสามารถตอบสนองความต้องการของประชาชนประกอบกับหน่วยงานอื่นจะสนับสนุนงบประมาณโครงการเพื่อแก้ไขปัญหาในพื้นที่ตำบล จึงจำเป็นต้องมีการเพิ่มเติมโครงการในแผนพัฒนาท้องถิ่นคณะกรรมการสนับสนุนฯจึงจัดทำร่างแผนเพิ่มเติมพัฒนาท้องถิ่น(พ.ศ. ๒๕๖๑ – ๒๕๖๕)เพิ่มเติม/เปลี่ยนแปลงครั้งที่ ๑ พ.ศ. ๒๕๖๓ ดังที่แนบมาพร้อมนี้

 ลงชื่อ..............................................................

 (นายสุเมธ สงสุวรรณ)

 ปลัดองค์การบริหารส่วนตำบลดอนสัก

 ประธานคณะกรรมการสนับสนุนการจัดทำแผนพัฒนาฯ

**แผนพัฒนาท้องถิ่น**

**(พ.ศ. ๒๕๖๑ – ๒๕๖๕)**

**บัญชีโครงการเปลี่ยนแปลง**

**บัญชีเพิ่มเติมครุภัณฑ์**